Kataloniërs vorder op vryheidspad | Die Vryburger
Kataloniërs is ‘n stap nader aan hulle afstigtingsideaal nadat hulle ‘n pro-sesessie meerderheid in die afgelope verkiesing ingestem het.
Pro-onafhanklikheids partye het as duidelike wenners uit die stryd getree en beheer nou 60% van die Kataloniese Parlement. Die Kataloniese President, Artur Mas, ‘n leidende figuur agter die pro-sesessie stroom in die streek, sal egter genoodsaak wees om ‘n koalisie regering te vorm.
Mas het ‘n vervroegde verkiesing aangekondig nadat sy pogings om beter federale belastings vir Katalonië te beding deur die Spaanse Eerste Minister Mariano Rajoy verwerp is. Mas sal waarskynlik nou voortgaan met die beloofde referendum oor onafhanklikheid van Spanje wat hy en sy volgelinge as ‘n oplossing sien om nie in Spanje se finansiële worsteling verstrengel te raak nie.
Katalonië betaal 16 biljoen euro meer per jaar aan belasting as wat hulle van die sentrale regering terug ontvang. Gevolglik noodsaak dit die provinsie om op welsynswerke, opvoeding en infra-struktuur te besnoei.
3 thoughts on “Kataloniërs vorder op vryheidspad”
Ruan November 27, 2012 at 9:26 am
Die Boere-Afrikaner volkbetaal ook biljoene in belasting waarvoor ons weinig terugkry? Hoekom is ons dan so traag om ons selfbeskikkingseis te ondersteun?
DuP du Plessis November 27, 2012 at 2:09 pm
Ons moet mooi oplet na die vordering van Sesessie-bewegings in Europa. Die verskil tussen die Kataloniërs se optrede in Spanje en dié van die Baske, is dat die Baskiese Seperatiste baie meer aggressief is. Hulle gewapende fleuel ETA het al infrastruktuur opgeblaas en talle sluipmoorde en ontvoerings gepleeg in hul veldtog vir ‘n volkome onafhanklike Baskiese staat in die noorde van Spanje en suidwes Frankryk.
Sedert 1939 het die Spaanse diktator Genl. Francisco Franco die verenigde Spaanse staat gevestig en was gekant teen streeksdiversiteit. Die gebruik van die Baskiese taal was verbode en alles is deur die staat in werking gestel om een Spaanse kultuur te vorm. (Lyk nogal bekend nê!)
In 1975 is Franco oorlede en is hy opgevolg deur Koning Juan Carlos I de Borbón wat tans nog staatshoof van Spanje is. Onder sy koningskap is ‘n proses begin om demokrasie in Spanje te vestig. Tydens ‘n referendum in 1978 is ‘n nuwe Spaanse Grondwet goedgekeur wat die reg tot outonomie vir die Baske en ook ander streke sou waarborg. ‘n Stelsel van selfregering is later onderhandel en drie streke vir die Outonome Baskiese gemeenskap is tot stand gebring. Sekere magte is aan die gebied oorgedra, o.a. ‘n outonome polisiemag, eie Baskiese radio- en televisie-stasie, eie Baskiese opvoedings- en gesondheidstelsel, maar slegs op kulturele gebied en steeds onder die koning se gesag.
Die Kataloniërs volg egter ‘n ander politieke proses, wat nou wel meer vreedsaam is maar ook baie stadiger vorder. Hul spoedreferendum van die 25ste November het hulle egter ook nou op die pad geplaas waardeur hulle, hulself kan losmaak van die ander provinsies wat minder produktief is en swakker ontwikkel is. Omdat hulle egter steeds deur partypolitiek verdeel word, sal hulle vereers deur koalisies met ander partye moet bly saamwerk alvorens hulle die mate van outonomiteit bereik wat die Baske reeds verkry het.
Dit is ook interressant om ander berigte te lees wat tans in hierdie koerant verskyn, dat selfs Texas van die VSA wil afskei, en Skotland van Brittanje.
Hou goeie moed Boere, dit is nie net ons wat ons vryheid wil terug hê nie, oral in die res van die wêreld wil volke hulself weer losskeur van eenheidstate wat deur die Internasionale Geldmag beheer word en waardeur produktiewe volke verslaaf word.
Piet Potlood November 28, 2012 at 8:07 am
Netjiese kommentaar Dup!